פירוש נוסף ערך זה עוסק בסוציולוג, חוקר טכנולוגיה ותקשורת. אם התכוונתם לחוקר חינוך, ראו יובל דרור (חוקר חינוך).

**יובל דרור** (נולד ב-1971 בגבעתיים) הוא סוציולוג, חוקר, פרשן וסופר ישראלי, המסקר גם את טכנולוגיות האינטרנט והמחשבים.

דרור היה דקאן בית הספר לתקשורת במסלול האקדמי המכללה למינהל, ובימינו מרצה בנושאי חדשנות, אינטליגנציה מלאכותית והשפעות הטכנולוגיה הדיגיטלית והמדיה החברתית בבמות רבות בארץ ובעולם.כמו כן מגיש ברשת את הפודקאסט "עושים טכנולוגיה", ב"רשת עושים היסטוריה"

ביוגרפיה
--------

בצעירותו עבד כאיש תמיכה למשחקים במרכז לטכנולוגיה חינוכית והעביר הדרכות על מחשבים. למד לתואר ראשון ולתואר שני בסוציולוגיה באוניברסיטת תל אביב, וסיים את לימודיו בשנת 2001 לאחר שכתב עבודת גמר בנושא "קהילות בעידן הווירטואלי". בשנת 2008 קיבל תואר דוקטור מאוניברסיטת בר-אילן על עבודתו בנושא "הגבלה חברתית של טכנולוגיה: ניתוח וביקורת על פי SCOT", בהנחיית ד"ר נח עפרון.

את דרכו העיתונאית-ספרותית החל בעריכת ספרי מחשבים בהוצאת "אופוס", שם חיבר את ספרו הראשון, ספר הדרכה בשם "מי מפחד ממחשבים". בסוף שנות ה-90 מונה דרור לסגן עורך המגזין "אינטרנט וורלד", וכן שימש כעורך "עדכנט" - יומון הדואר האלקטרוני הישראלי הראשון. בשנת 2000 החל לעבוד ככתב המחשבים של העיתון "הארץ", ובהמשך הפך לעורך בתחומי המדע, הטכנולוגיה והכלכלה בעיתון. בשנת 2003 החל לכתוב טורי דעה לעמוד המאמרים של העיתון ונחשב באותה התקופה לכותב הקבוע הצעיר ביותר בתולדות העיתון שהוזמן לכתוב באופן קבוע בעמוד זה.

בשנת 2004 עזב את עיתון "הארץ", ולאחר מספר חדשים מונה לכתב טכנולוגיה בחברת החדשות של ערוץ 2 וב"ידיעות אחרונות". במקביל החל ללמד בשורה של מוסדות להשכלה גבוהה, ובכללם: בבית הספר לתקשורת של המסלול האקדמי המכללה למינהל, במחלקה לתקשורת באוניברסיטת בן-גוריון, בתוכנית ל"מדע, טכנולוגיה וחברה" באוניברסיטת בר-אילן, באוניברסיטת תל אביב ובבית הספר לתקשורת של מכללת נתניה. באוקטובר 2010 מונה לעמוד בראש המסלול לתקשורת דיגיטלית בבית הספר לתקשורת של המכללה למינהל.

לאורך השנים פרסם דרור כתבות ומאמרים רבים בעיתונות הפופולרית, וכן בכתבי עת ייעודיים ובהם "גליליאו", "אודיסאה" ו"פנים". מאז שנת 2005 הוא מפעיל בלוג פופולרי בשם "מאבד תמלילים - הגלוב", העוסק בין היתר בתקשורת, טכנולוגיה, פוליטיקה, אקדמיה וחברה. בנוסף, מאז שנת 2008 הוא משמש כמבקר תקשורת באתר "העין השביעית", ומראשית 2010 היה אורח קבוע בתוכנית "לונדון וקירשנבאום" בערוץ 10 לעיסוק בנושאי אינטרנט וטכנולוגיה. לאורך השנים דרור השמיע ביקורת על הכוח הפוליטי, הכלכלי והחברתי של חברות הטכנולוגיה הגדולות.

דרור חיבר ספרי עיון אחדים על הטכנולוגיה והשפעותיה על החברה. בשנת 2005 הוציא את ספרו "הפוליטיקה של הטכנולוגיה", הסוקר את הגישות השונות של החברה לטכנולוגיה בעבר ובהווה. בשנת 2011 יצא ספרו "עיתונות מקוונת", העוסק בסיכוייה של התקשורת המסורתית לשרוד בעידן העיתונות המקוונת, ובגורמים שהובילו לדעיכתה. בשנת 2019 פרסם את ספרו הרביעי, "קוד סמוי", העוסק בהשפעת המדיה החדשה - האלגוריתמים, פלטפורמות המדיה החברתית ושירותים דיגיטליים נוספים - על החברה, הפוליטיקה, התקשורת, המשפחה, עולם העסקים ועוד.

בספטמבר 2014 מונה לדקאן בית הספר לתקשורת במסלול האקדמי המכללה למינהל, תפקיד בו כיהן עד לספטמבר 2018. ביוני 2022 פרש מעבודה במכללה למנהל.

במרץ 2018 החל להגיש את הפודקאסט "עושים טכנולוגיה" מבית רשת עושים היסטוריה.

בשנים 2019 וב-2020 הוא זכה בתואר "פודקאסט השנה" בתחום הטכנולוגיה בתחרות השנתית שמארגן אתר גיקטיים.

בשנת 2020 החל להגיש את "הדבר הבא" פודקאסט ממותג עבור IBM, את "נקודה IL" פודקאסט ממותג עבור איגוד האינטרנט הישראלי. בשנת 2021 החל להגיש את "צורכים חדשנות" פודקאסט ממותג עבור שופרסל ואת "פורצים דרך" עבור חברת סיילספורס. בשנת 2022 החל להגיש את "אינטליגנציה מלאכותית", פודקאסט ממותג עבור אינטל ואת "המימד הדיגיטלי", פודקאסט ממותג עבור דלויט.

### חיים אישיים

דרור נשוי ואב לשלוש בנות.

ספריו
-----

* **מי מפחד ממחשבים? ספר חובה למשתמש המתחיל**, אופוס, תל אביב, 1998
* **הפוליטיקה של הטכנולוגיה**, הוצאת מפה, 2005
* **עיתונות מקוונת**, האוניברסיטה הפתוחה, רעננה, 2011
* **קוד סמוי**, הוצאת דביר, 2019

**עריכה מדעית והקדמה:**

* ג'ון בטל, **החיפוש: כיצד גוגל ומתחרותיה שינו את פני התרבות וכתבו מחדש את חוקי עולם העסקים**, תרגום מאנגלית: יהב זוהר; הוצאת עברית, ירושלים, 2006

קישורים חיצוניים
----------------

ויקישיתוף מדיה וקבצים בנושא **יובל דרור** בוויקישיתוף
* "מאבד תמלילים", הבלוג של יובל דרור
* "עושים טכנולוגיה", הפודקאסט של יובל דרור
* ערוץ היוטיוב של יובל דרור
* יובל דרור, באתר מרצים
* דרור גלוברמן, הפוליטיקה של הטכנולוגיה, באתר nrg‏, 27 בינואר 2006
* קטע קול קובי מידן, ‏"אנשים בלילה" עם יובל דרור, באתר iCast‏, 1 בינואר 2012
* "ספר, ספר תרדוף" תוכנית מיוחדת בהנחיית יובל דרור על ספרים וטכנולוגיה (13 ביוני 2012). להאזנה.
* סרטונים יובל דרור על אסטרטגיית ההסברה במבצע עמוד ענן, ערוץ הטלוויזיה EuroNews, נובמבר 2012 (התחלה 3:01)
* אתר למנויים בלבד רותם שטרקמן, נתי טוקר, "אני לא רוצה להכשיר את האראל סג"ל והעירית לינור הבאים - כי אף אחד לא רוצה להיות הם", באתר TheMarker‏, 30 באוקטובר 2015
* קרן צוריאל ואורי פסובסקי, "אנחנו צריכים להשתמש בטכנולוגיה במקום שהיא תשתמש בנו", באתר כלכליסט, 15 בפברואר 2019 קובץ צליל
* דורון אביגד, ‏"בבחירות הקרובות צפוי בלגן, בעיקר בגלל תחושת ערעור המציאות. יש גופים פוליטיים שניזונים מזה", באתר גלובס, 10 במרץ 2019
* משה אלחנתי, "צרות בגן עדן הדיגיטלי", "הארץ", 25 באפריל 2019

**ממאמריו**:

* מסע בעקבות "טכנולוגיה", באתר ynet, 8 במאי 2009
* אתר למנויים בלבד יובל דרור, הבינתחומי הוא רק סימפטום ולא הבעיה של מערכת ההשכלה הגבוהה, באתר TheMarker‏, 25 באפריל 2014
* למה הסטודנטים שונאים את הלימודים ואיך זה קשור לטינדר, "הארץ", 13 במאי 2016
* הגיהנום הוא ביג דאטה, "הארץ", 6 בינואר 2017
* האוניברסיטה המשודרת: המדען העירום, גלי צה"ל, 11 ביוני 2018. להאזנה: חלק א'.
* האוניברסיטה המשודרת: המדען העירום, גלי צה"ל, 18 ביוני 2018. להאזנה: חלק ב'.
* אתר למנויים בלבד 400 מילים בדקה: המחיר שמתלווה למלחמה בשתיקה, באתר הארץ, 28 ביוני 2018
* אתר למנויים בלבד ההפיכה התאגידית באקדמיה הישראלית, באתר הארץ, 18 ביולי 2019
* אתר למנויים בלבד יובל דרור, הראיות ברורות, הנזק מוכח. מדוע אנחנו עדיין נמצאים בפייסבוק?, באתר הארץ, 19 בנובמבר 2020

הערות שוליים
------------

1. ↑  הבניה חברתית של טכנולוגיה - "Social construction of technology"
2. ↑  יובל דרור, באתר העין השביעית
3. ↑  תעלומת גוגל: אוהבים אותה וסולדים מפייסבוק, באתר גלובס, 20 ביולי 2022
4. ↑  אתר למנויים בלבד משה אלחנתי, "קוד סמוי": האם נהיה מוכנים לוותר על הגודש שהטכנולוגיה מאפשרת?, באתר הארץ, 24 באפריל 2019
5. ↑  דיקן חדש לבי"ס לתקשורת במכללה למנהל, באתר חדשות מחלקה ראשונה, 10 בספטמבר 2014
6. ↑  הודעה של יובל דרור בטוויטר
7. ↑  עושים טכנולוגיה
8. ↑  צוות התכנית, באתר עושים היסטוריה
9. ↑  אתם בחרתם: אלו הפודקאסטים הטובים ביותר לשנת 2019, באתר גיקטיים, 31 בדצמבר 2019
10. ↑  אתם בחרתם: אלו הפודקאסטים הטובים ביותר לשנת 2020, באתר גיקטיים, 6 בינואר 2021
11. ↑  הדבר הבא
12. ↑  נקודה IL
13. ↑  צורכים חדשנות
14. ↑  פורצים דרך - הפודקאסט של סיילספורס ישראל, באתר Salesforce Blog
15. ↑  אינטליגנציה מלאכותית, באתר רשת עושים היסטוריה
16. ↑  המימד הדיגיטלי, באתר רשת עושים היסטוריה
17. ↑  ביקורת על הספר "החיפוש"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300610905171
* VIAF: 98484322
* WorldCat: viaf-98484322

 |